Saatekülalisel on ilmutus Taevast, kuidas kogeda õnnistuse pealetungi.
Just nimelt õnnistuse pealetungi!
Kas on olemas üleloomulik meile tundmatu maailma?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Meile meeldivad äärmused, tasakaal ei sobi.
Ühed ütlevad, et õige viis Jumalat teenida on olla vaene, anda kõik ära,
minna ehk Indiasse või Hiinasse ja elada nagu nemad.
Kui sul on raha, ei ole sa Jumala ees õige.
Teise äärmuse sõnul ei ole sa Jumala ees õige, kui sul pole
parimat autot või eralennukit.
Mis siis on õige, eriti praegusel keerulisel ajastul?
Ei pea olema prohvet, et mõista - USA ei ole eraldiseisev riik.
Oleme kõik omavahel seotud.
Kui see ei ole valitsus, kes saab raha juurde trükkida,
vaid sul endal õnnestuks rikastuda, siis sa ei läheks homme tööle.
Palusin Todd Coontzi saatesse, sest ta on juba 20 aastat tegelenud
varanduse alal nii loomulikus kui ka üleloomulikus vallas.
Mul on mõned küsimused, millele sooviksin väga vastuseid.
Olen kuulnud kristlikus TV-s väidet: "Kui te järgmise 24 minuti jooksul
annetate meile 1000 dollarit, siis pääsete oma võlgadest."
See äratab minus kahtlust.
Kas see on Jumala tahe, et kõik kristlased on miljonärid?
Todd Coontz, kohtusime juhuslikult, kuid usun, et Jumala tahtel.
Ausalt öeldes poleks ma kunagi seda saadet teinud, kui poleks sinuga
sõbraks saanud ega teaks, kui aus ja siiras su eluviis on.
Soovin su elust rohkem teada.
Sul oli raske lapsepõlv.
Võtsid kolm korda päevas Ritalini, sest olid hüperaktiivne.
Keegi ei teadnud, mida sinuga ette võtta.
10-aastaselt oli sul aga kohtumine Jumalaga. Räägi sellest.
10-aastasena olin hüperaktiivne ja võtsin Ritalini.
Jumal päästis mind reedel, tervendas laupäeval ja
pühapäeval pidasin esimese jutluse. Jumal kutsus mind jutlustajaks.
Koolis sain kaks korda ebapopulaarseima õpilase tiitli.
Jäin teist klassi kordama. Mul oli raskusi lugemise, matemaatikaga.
Kes sooviks endale sellist elu?
Toddil oli salarelv - palvetav ema. Oli see nii?
Jah. Vahel olin kurb ja nutsin, sest teised narrisid mind.
Ema kallistas mind ja ütles: "Todd, ei loe, mida teised ütlevad.
Sa suudad kõike ja miski ei või sind peatada, kui Jumal on sinuga."
Sa kohtusid Jumalaga. Mida Ta sulle ütles?
Ma ei unusta seda iial.
Lamasin oma voodis ja korraga seisis Jeesus mu voodi jalutsis.
Ta ütles: "Todd, ma olen kutsunud sind evangelistiks."
Sinu kaudu leiavad miljonid Jumala Kuningriigi ja pääste."
Kuidas 10-aastane laps seda vastu võtab?
See oli üleloomulik. Tänu sellele olen täna siin.
Nutsin terve öö.
Rääkisin juhtunust emale. Ta hakkas samuti nutma.
Jumala ligiolu oli nii võimas.
Mu reaktsioon olid pisarad, need olid jumalikud hetked.
Olin mähitud armastusse. Rahu oli see, mida tundsin.
Juutidel on selle kohta sõna "shalom" - rahu.
Mis sai hüperaktiivsusest ja Ritalinist kolm korda päevas?
Laupäeval ütlesin: "Jumal, kui Sa said mind päästa,
siis saad ka tervendada."
Jutlustaja palvetas koos minu ja mu emaga.
Pärast seda pole ma ühtki tabletti võtnud.
Jumal tervendas mind hüperaktiivusest täielikult.
Täiskasvanuna tekkisid sul rahaprobleemid.
Sa teenisid 800 dollarit kuus, aga kulud olid 1500 dollarit.
Sa olid meeleheitel ning hüüdsid Jumala poole.
See oli mu elus kohutav aeg.
Olin kristlane ja jutlustaja.
Nüüd aga vaatasin oma kodus Aikenis Lõuna-Carolinas
1500 dollarini ulatuvat arvete kuhja. Olin masenduses.
Hüüdsin Taeva poole: "Jumal, kuidas saab keegi nii rikas, anda nii vähe?"
Püha Vaim ütles mulle unustamatud sõnad:
"Et midagi Jumalalt saada, pead sa tegema, mida Tema ütleb."
See lause muutis mu elu. Tundsin Jumalat ja Jeesust kui Päästjat,
aga ma ei tundnud teda kui Jehova Jireh't, oma varustajat.
Evangeeliumis ja Piiblis on kaks poolt, mida ma õpetan
piibelliku majanduse raames: Jeesuse isik ja Jeesuse printsiibid.
Jeesus kui isik valmistab sind tulevase elu jaoks.
Tema printsiibid valmistavad sind selle elu jaoks
Üks on Jumala armastus (Joh.13:6) ja teine on Jumala Seadus (5. Moos 28).
Üks on elu ja üks on Kuningas ja Kuningriik.
Tundsin Teda kui oma Päästjat, aga mitte kui oma Jehovah Jireh't.
Ma ei järginud Piibli seadusi.
Üks konkreetne asi on kümnis.
Malakia 3. ptk ütleb: "Kas inimene tohib Jumalat röövida?
Aga teie röövite mind kümnise ja tõstelõivuga."
Mu väljaminek oli 1500 dollarit ja sissetulek 800 dollarit.
Ütlesin Jumalale: "Ma vajan seda raha rohkem kui Sina."
Peatume siin.
Mõned teist on Jumalale sama öelnud, mida Todd.
Varsti kuuleme, kuidas Toddi elu muutus, kui ta asus järgima
Piibli printsiipe. See on imeline.
Jää meiega.
Naaseme varsti saatesse.
Tema ise on meie rahu,
Tema, kes tegi juudid ja paganad üheks
ja lammutas eraldava vaheseina.
Tema plaan oli Iseenda kaudu luua üks uus inimene.
Üks uus inimene. (Inglise, vene ja heebrea k.)
Naaseme saatesse: "See on üleloomulik!"
Siin Sid Roth ja Todd Coontz.
Nagu paljudel teist, ületasid ka Toddi väljaminekud sissetulekuid.
Nii ei saanud enam jätkata.
Ta oli meeleheitel ja Jumal andis talle vastused.
Jumal palus Toddil Tema seadusi järgida. Todd tegigi seda.
Ta kuuleb Jumala käest midagi väga ebaloogilist:
"Mine osta oma naisele lilli."
Kas su naisel oli sünnipäev? Oli valentinipäev?
Ei midagi sellist, Sid. Olin armunud.
Hakkasin järgima külvi ja lõikuse seadust, millest kõneleb 1 Ms 8:22.
See on piibellik printsiip: mida külvad, seda lõikad.
Jumal oli öelnud: "Et saada minult, pead tegema minu Sõna järgi."
Jumal rääkis Malakia 3. ptk-st, kümnis ja ohver tuleb tuua Jumala
Kuningriiki, et saaks kuulutada evangeeliumi.
Alustasin sellega. Panin iga nädal 20 dollarit oma 200 dollarilisest
nädalapalgast kõrvale Jumala Kuningriigi jaoks.
Umbes kuu pärast seda ütles Jumal: "Mine oma naist vaatama."
Mul ei olnud siis autot. Kui me soovime järgida Jumalat, siis
saatan on vihane. Algab võitlus. Saatanale ei meeldi, et
me astume üleloomulikku maailma.
Ta ründas mind ja tegi kõik, et ma ei järgiks Malakia 3. ptk.
Mu auto läks katki, olin jalamees.
Nüüd läksin oma naise juurde, see oli umbes 3-miiline teekond.
Poole tee peal nägin teisel pool tänavat lillepoodi.
Püha Vaim ütles: "Mine osta oma naisele lilli." See näis igati
loogiline, sest ma olin armunud.
Läksingi poodi ja leidsin end täiesti tühja lilleriiuli eest.
Müüja küsis: "Kas ma saan teid aidata?"
"Soovin lilli osta". - "Meil ei ole punaseid roose."
Ütlesin: "Soovin nelke". - "Meil ei ole nelke".
Ütlesin: "Soovin lilli osta." - "Meil ei ole lilli".
See oli liig. Miks Jumal saadab mind lillepoodi, kus pole lilli?
Leidsin, et see polnud Jumal, kes mind saatis. Olin lihtsalt armunud.
Läksin leti juurde ja ostsin lihtsalt ühe karu.
Müüja küsis: "Mis tööd te teete?"
Olin just alustanud finantsalal. See oli 20 aastat tagasi.
Olin finantsnõustaja, kes alles õppis oma ametit.
Ja nüüd selline küsimus! Vastasin: "Olen finantsnõustaja."
- "Huvitav! Sain oma ülemuselt just suure summa.
Kas sa ei tahaks mind nõustada?"
Sul polnud vaja teha tuhandeid kõnesid, et leida kasvõi üks klient.
See mees ei teadnud ka, et oled alles alustanud.
Mul tekivad külmavärinad, kui ma seda päeva meenutan.
Siis hakkas mul koitma, et Jumal ei saatnud mind sinna lilli ostma.
Ta saatis mind selleks, et mind üle mõistuse õnnistada.
Sellest mehest ja tema kolmest sõbrast said minu kliendid.
Kuus kuud pärast seda kohtumist oli mul rohkem raha kui eelmise
10 aasta jooksul kokku.
Toddile meeldis, et Jumal käskis tal oma naisele lilli osta.
Aga kui Jumal oleks palunud tal teatud poest täpilise lipsu osta?
Lips pole oluline, vaid see, et ta jõuaks Jumala plaanitud kohta.
Sõnakuulelikkus on oluline.
Nii mõneski meis tekitavad küsimusi inimesed, kes koguvad annetusi
kristliku televisiooni jaoks.
Kas Jumal tahab, et kõik kristlased on miljonärid?
Usun, et Jumala plaan on iga kristlase jaoks ülikülluslik elu.
See ei tähenda ainult raha.
Tema soov on küllus pereelus, töös, koduses elus, rõõmus, õnnes.
Kuid see hõlmab ka raha.
On 9 piibellikku põhjust, miks Jumal soovib anda sulle rohkem.
Jumal on ülikülluse Jumal.
1 Ms. 1:28 - Jumal ütleb Aadamale ja Eevale: " Olge viljakad ja teid
saagu palju, täitke maa ja alistage see enestele."
Ta käskis neil rohkem teha, olla ja omada.
Meie teenistus on kuulutada evangeeliumi kogu maailmas.
See vajab aga raha.
Matteuse 28. ptk käsib Jeesus meil kõigil minna maailma ja kuulutada
evangeeliumi kõigele loodule. Ilma rahata pole see aga võimalik.
Kui aga keegi väidab TV-s, et 100 esimest inimest, kes järgmise
24 minuti jooksul annetavad 1000 dollarit, pääsevad võlgadest?
Kõik sõltub usust. Hb11:6 ütleb, et ilma usuta on võimatu olla
Jumalale meelepärane. Oluline on sõnakuulelikkus.
Sõnakuulelikkus on usu tõend. Jumala juhised on sageli
ebaloogilised, aga täidetavad. Jumal ootab ususamme.
Jumal vastab usule.
Jumal ei vasta mitte meie vajadusele, vaid usule.
See oli võimas sõna. Jumal vastab usule, mitte vajadusele.
Mul on veel palju küsimusi, aga aeg läheb kiirelt.
Soovin teada, mida meie külaline kuulis Oral Robertsilt, enne kui
Oral Taevasse läks. Kuidas see muutis ta elu?
Jää meiega.
Naaseme varsti saatesse.
Külastage meie kodulehekülge: www.SidRoth.org/1977
Vaadake meie 35. aastapäeva pidustusi.
22. märtsil tähistas Sid Rothi teenistus messiaanliku visiooni
ja saate "See on üleloomulik!" 35. aastapäeva.
Avati ka uus meedia- ja nõustamiskeskus Põhja-Carolinas.
Sid rääkis oma innukate toetajate ja sõprade ees, kuidas ta
juudina leidis Messia Jeesuse.
Samuti jagas ta, kui imeliselt on Jumal saadet "See on üleloomulik!"
kasutanud - evangeelium on jõudnud miljoniteni.
Sellele järgnes võitud ülistus.
Salvestasime ka uue saate erikülalisega Guillermo Maldonado.
See oli esimene saade uues stuudios Põhja-Carolinas.
Lõpuks palvetasid pastorid Sidi pärast ja prohveteerisid
teenistuse tuleviku kohta.
Täname kõiki toetajaid ja sõpru jätkuvate palvete ja abi eest.
Vaadake meie veebisaidilt kogu 35. aastapäeva üritust.
Naaseme saatesse: "See on üleloomulik!"
Siin Sid Roth ja Todd Coontz.
Mul on rasked küsimused.
Üks lesk annetab viimse sendi, sest kuulis TV-st, et siis ta
pääseb võlgadest. Aga ta ei pääse, vaid on kaotanud kogu raha.
Mida sa talle ütleksid?
2 Kuningate 4:1-7 räägib sarnase loo. Lesknaisel oli vaid pisut õli.
Ta hüüdis meeleheites Jumala poole ja Jumal läkitas prohvet Eliisa, kes
andis naisele hullumeelset nõu, mida sageli ka jutlustajad teevad.
Ta käskis laenata nõusid ja sulgeda enda ja oma poegade järel ukse
ning valada õli nõudesse.
Naine kuuletus Jumalale ja nüüd oli tal rohkem kui küll.
Jumala juhised on sageli ebaloogilised ja hullumeelsed,
aga neile tuleb kuuletuda. Sa pead usus välja astuma.
Kui sa annad usus, siis sa ka saad usus vastu võtta.
Paljud inimesed lõikavad tänu külvile, millest nad ise ei teagi.
Külvi tulemus ei ole alati raha.
Jumal ei ole taevane rahaautomaat. Lõikus võib olla ka muu kui raha -
võimalusi on palju.
Piibel räägib väga selgelt rahaarmastusest. Rikkal on raskem
pääseda Taevariiki kui kaamelil minna läbi nõelasilma.
Milleks siis rikkust üldse soovida?
Võtmesõna siin on rahaarmastus. Selleks ei pea rikas olema.
Olen kohanud vaeseid, kes armastavad raha nagu rikkad.
Raha on neutraalne - ei hea ega halb.
Raha omanik määrab raha kasutuse.
Maffia või Al-Qaeda teevad raha abil kurja.
Kui raha on sinu teenistuse käes või neil, kes toidavad lapsi ja
rajavad orbude kodusid, siis on see headuse teenistuses.
Raha ei ole iseenesest hea ega paha - kõik sõltub inimesest.
Jumala õnnistuse üks ja ainus eesmärk on lõpuaja
hingede lõikus ja evangeeliumi kuulutus.
Näib, et raha osas valitseb aina enam pigem ahnus kui soov
selle abil Jumala Kuningriiki laiendada.
Luuka 6:38, 1 Ms 8:22, Gl. 6:7, Malakia 3:10 - kõik need räägivad
külvamisest, mille peaeesmärk on evangeeliumi kuulutamine ja levik.
Ainus ahnuse ravim on andmine.
Maailma süsteemi olemus on pankrot.
Sinu teenistuses liigub palju raha. Mis sa sellega teed?
Kuidas sa hoidud ahnusest?
Andmisega. Eelmisel aastal toitsime miljonit puuduses last.
Toetasime laste huulelõhede parandamist, varustasime
Haitit veega ja ühena esimestest jagasime Jaapanile
tsunamijärgset abi. Andmine on võti.
Sa tundsid Oral Robertsit? - Jah.
Tema elu viimase 3 aasta jooksul veetsite koos aega. - Jah.
Mis on kõige olulisem, mida temalt õppisid?
Ootus. Jätke tänasest saatest endale just see meelde - ootus.
Ootus on viljakas pinnas imede jaoks, üleloomuliku jaoks.
Me teenime Jumalat, kes teeb imesid.
Ma ei tea, milliste raskustega sa silmitsi seisad, aga tea, et
võti on ootus.
Ootus võimendab ja piiritleb usku.
Ootus on usku käivitav jõud.
Just seda õpetas mulle Oral Roberts - ootus.
Usu Jumalat, sest Ta on hea Jumal.
Räägi, mis toimus Oral Robertsi sees siis, kui ta raha andis?
Kord kui me koos einestasime, küsisin: "Dr Roberts, mis on kõige
olulisem sinu jaoks külvi ja lõikuse seaduses - 1 Ms. 8:22.
- "Lihtne. Külvan seemet soovitud tulemuse, oma vajaduse nimel."
Pärast külvamist unustan kohe seemne. Enam ma sellest ei mõtle.
Lülitun vastuvõturežiimi."
Ta selgitas: "Kui põllumees külvab seemne, siis unustab ta selle kohe.
Edasi mõtleb ta saagist."
"Ma ootan saaki, unistan sellest. Kui sa saaki ei oota,
siis jääd sellest ilma."
Ilma usuta on võimatu olla Jumalale meelepärane.
Todd kuulis Oral Robertsilt midagi väga olulist.
Soovin, et Todd palvetaks sinu pärast.
Palu, et vaimulikud soomused langeksid silmadelt raha suhtes.
Meid ootab ees külluse aeg, kuid mitte kõigi jaoks,
sest ilma usuta on võimatu olla Jumalale meelepärane.
Las see võidmine jõuab sinuni.
Jumal on andnud mulle läbimurrete võidmise.
Ma ei tea, millest sa praegu läbi lähed, aga ma palun, et Jumal
eemaldaks soomused su silmadelt ja näitaks sulle, et Ta tahab sind
õnnistada oma Kuningriigi pärast.
Jumal, me tuleme su ette, teades, et sa oled Lepingu Jumal,
üleloomulik Jumal, kellele pole miski võimatu.
Palun ühel meelel sinuga, vaataja, ja kuulutan Jumala Sõna alusel
sinu ellu läbimurret, et soomused langeksid ja sa näeksid seda,
mida sa varem pole näinud.
Isa, palun inimestele õnnistust, millest räägib 5 Ms 28
Jeesuse nimel. Aamen.
Todd, sa oled meile palju selgitanud.
Usun, et see võidmine jääb sinuga ja sa oled Jumalale sõnakuulelik
ning loed Piiblit ja saad samu tulemusi, mida Todd.
Üks uus inimene, juutide ja paganate ühendumine üheks uueks inimeseks.
Need kaks saavad Jeshuas üheks.
Kui juudid ja kristlased saavad Jeesuses Kristuses üheks,
kogeme Jumala liikumist, mida pole varem olnud.
Kui tahad kogeda Jumala Vaimu, vägevat puudutust,
Jumala armastuse ja väe puudutust,
siis ava meie koduleht ja uuri rohkem ühest uuest inimesest.
Järgmise nädala saates:
Sa kuuled iidset saladust: kuidas leida Jumala tuumajõud.
Tõlge: Merle Ajaots